Π.Α.Ο.Κ. (χειροσφαίριση ανδρών)

Το **ανδρικό τμήμα χάντμπολ του Π.Α.Ο.Κ.** αποτελεί μέρος του ΑΣ Π.Α.Ο.Κ.. Μετέχει στην κορυφαία κατηγορία χειροσφαίρισης στην Ελλάδα, την Α1 Εθνική (Handball Premier).

## Ιστορία
Το τμήμα χάντμπολ του Π.Α.Ο.Κ. ιδρύθηκε το 1999 και προέκυψε μετά από  απορρόφηση ενός άλλου συλλόγου της Θεσσαλονίκης που έπαιζε στην Α2, του Τρίτωνα. Το τμήμα ξεκίνησε την προσπάθεια αναρρίχησης του στην Α1, κάτι που πέτυχε για πρώτη φορά τη σεζόν 2000/2001. Η πρώτη συμμετοχή του Π.Α.Ο.Κ. στο πρωτάθλημα της Α1, ήταν τη σεζόν 2001/2002, όπου κατετάγη 7ος. Το πρόσωπο που συνέδεσε το όνομά του με την πορεία της ομάδας, είναι αυτό του προπονητή Στέλιου Σεϊρεκίδη.

Με την πάροδο των χρόνων η ομάδα γινόταν ολοένα και πιο δυνατή, με αποτέλεσμα να φτάσει στην κατάκτηση 2 διαδοχικών Πρωταθλημάτων Ελλάδας. Το 2009 κατέκτησε το Πρωτάθλημα Ελλάδας έχοντας αντίπαλο τον Πανελλήνιο στον τελευταίο αγώνα των play off. Το 2010 ο Π.Α.Ο.Κ. αναδείχθηκε πρωταθλητής επικρατώντας επί του Δούκα στον τελευταίο αγώνα των play off.

Το 2011 ο  Π.Α.Ο.Κ. έχασε το πρωτάθλημα από την ΑΕΚ αν και είχε το πλεονέκτημα έδρας στα πλέι οφ. Το 2012 ο Π.Α.Ο.Κ. κατέκτησε το Κύπελλο Ελλάδας στον τελικό με την AEK με σκορ 25−24, στον τελικό που διεξήχθη στην Πάτρα. Την επόμενη χρονιά στον τελικό του Κυπέλλου Ελλάδας αναμετρήθηκε και πάλι με την ΑΕΚ, σε τελικό που διεξήχθη στην Κέρκυρα, όμως δεν κατάφερε να κατακτήσει το τρόπαιο.

Το 2015 ο Π.Α.Ο.Κ. ξανακέρδισε το κύπελλο με αντίπαλο την ΑΕΚ, με 29-27 σε έναν επεισοδιακό τελικό που διεξήχθη στην P.A.O.K. Sports Arena, ενώ κατέκτησε και το Πρωτάθλημα με αντίπαλο τον Διομήδη Άργους, έχοντας μειονέκτημα έδρας, κάνοντας έτσι το νταμπλ. 

Το 2017 κατέκτησε το Κύπελλο στο final-4 που έγινε στη Λευκόβρυση Κοζάνης. Στον ημιτελικό νίκησε με μια συγκλονιστική ανατροπή στην παράταση, τον Φίλιππο Βέροιας με 26-25 (κανονική διάρκεια 21-21). Στον τελικό επικράτησε επί του Πανελληνίου με 25-23.

Αξιοσημείωτο στην πορεία των ετών, είναι το δέσιμο του οργανωμένου κυρίως κόσμου του Π.Α.Ο.Κ. με το τμήμα Χάντμπολ. Χαρακτηριστική είναι η μαζική αγορά εισιτηρίων διαρκείας και η συνεχής παρουσία του κόσμου σε όλα τα γήπεδα. Το 2017-2018, ο κόσμος του Π.Α.Ο.Κ. ενίσχυσε την ομάδα στην προσπάθεια της για επάνοδο στους τίτλους, με 1.000 εισιτήρια διαρκείας, αριθμός αξιοσημείωτος για ένα ερασιτεχνικό άθλημα. 

Την ίδια χρονιά, στον αγώνα της 2ης αγωνιστικής με τον Ο.Σ.Φ.Π. /Ι.Ε.Κ. Ξυνή, για το πρωτάθλημα της Handball Premier, το παιχνίδι διεξήχθη παρουσία περίπου 3.000 οπαδών του Π.Α.Ο.Κ., αριθμός που αποτελεί ρεκόρ παρακολούθησης αγώνα χάντμπολ στην Ελλάδα για παιχνίδι κανονικής διάρκειας πρωταθλήματος. Ο αγώνας έγινε στο Κλειστό Γυμναστήριο Δ.Α.Κ. Ευόσμου, το οποίο ο Π.Α.Ο.Κ. χρησιμοποίησε ως έδρα του σε μερικούς αγώνες της σεζόν 2017-2018.

## Έμβλημα
Το 2015 το σήμα του τμήματος χειροσφαίρισης του Π.Α.Ο.Κ. άλλαξε.,Μετά το τέλος της συνεργασίας επανήλθε το σήμα του Ερασιτέχνη.

## Τίτλοι

### Πανελλήνιοι
* **3 [[Πρωτάθλημα Ελλάδας χειροσφαίρισης ανδρών|Πρωταθλήματα Ελλαδος]]:**
** 2009, 2010, 2015
* **4 [[Κύπελλο Ελλάδας χειροσφαίρισης ανδρών|Κύπελλα Ελλάδας]]:**
** 2012, 2015, 2017, 2024
* **1 Νταμπλ:**
**2015

### Τμημάτων Υποδομών
*1 Πανελλήνιο Πρωτάθλημα Παμπαίδων Β': 2015
*1 Πανελλήνιο Πρωτάθλημα Beach Handball Παίδων: 2018

### Τοπικοί
*1 Πρωτάθλημα ΕΣΧΘ Παίδων: 2019 
*1 Κύπελλο ΕΣΧΘ Παίδων: 2019
*2 Πρωτάθλημα ΕΣΧΘ Εφήβων: 2021,2022
*1 Πρωτάθλημα ΕΣΧΘ Νέων: 2022

## Πορεία στην Α1' Εθνική / Handball Premier
### Κατατάξεις

### Θέσεις

## Τελικοί Κυπέλλου

## Αξιόλογοι παίκτες
* border|22px Αντώνιος Σαουλίδης                                       
*border|22px Δημήτριος Τσακίρης

*border|22px Σωτήριος Μαραγκός
*border|22px Νικόλαος Ριγανάς
*border|22px Ηλίας Σεβαστίδης
*border|22px Απόστολος Παλάσκας
*border|22px Θεόδωρος Πετρίδης
*border|22px Γεώργιος Κότσιφας
*border|22px Ευριπίδης Ναουμίδης
*border|22px Παναγιώτης Αποστολίδης
*border|22px Χρήστος Μυσιρλής
*border|22px Χρήστος Τσάτσος
*border|22px Αλέξανδρος Αλβανός
*border|22px Γρηγόρης Σανίκης
*border|22px Νικόλαος Κοκώνης
*border|22px Γεώργιος Μαστορογιάννης
*border|22px Άγγελος Τσίλης
*border|22px Νικόλαος Λοΐζος
*border|22px Κωνσταντίνος Γουργούμης
*border|22px Πέτρος Μπουκοβίνας
* Jan Kominek
* Kyryljuk Jurj
*border|22px Milan Grubanov
*border|22px Boris Grk
*border|22px Slobodan Veselinovic

## Τρέχουσα σύνθεση ομάδας και διοίκηση
### Σύνθεση ομάδας

### Διοίκηση και τεχνικό επιτελείο

## Παραπομπές


## Εξωτερικοί σύνδεσμοι
*Επίσημη ιστοσελίδα του Α.Σ. ΠΑΟΚ
*ΠΑΟΚ Handball.org 
*Επίσημη ιστοσελίδα του ΠΑΟΚ Χειροσφαίρισης Ανδρών
*http://www.eurohandball.com/

Χειροσφαίριση
ΠΑΟΚ